proxectonos/corpus_dominio_legal_administrativo_tmp huggingface dataset:
MODIFICACIÓN DO ARTIGO 5, DA ORDENANZA DAS TAXAS DA ESCOLA INFANTIL
ADMINISTRACIÓN LOCAL — Municipal — Ponteareas (Ordenanzas e Regulamentos, 29/07/2019)

O Pleno da Corporación Municipal, en sesión levada a cabo o día 30 de abril de 2019, adoptou, entre outros o seguinte acordo: — Aprobar inicialmente a modificación do artigo 5 da Ordenanza das taxas da escola Infantil Municipal do Concello de Ponteareas, quedando redactada: A actual ordenanza da Escola Infantil, no seu artigo 7.- revisión dos prezos, apartado a) variación interanual do IPC, dí: “Os prezos públicos establecidos no artigo 5 actualizaranse cada curso escolar en función da variación interanual experimentada polo IPC para a Comunidade Autónoma de Galicia, para o cal se modificará o cadro de prezos desta ordenanza” A Xunta de Galicia según a Resolución do 10 de maio de 2017, publicada no DOGA de data 23 de maio de 2017, actualiza os prezos das escolas infantís dependentes da Axencia Galega de Servizos Sociais, según o resultado das variacións anuais. As tarifas do prezo público para cada prestación e segundo os niveis de renda, son os que se expoñen de seguido: O prezo pola atención educativa en xornada completa na escola infantil 0-3 dependente do Concello de Ponteareas fíxase en 169,26 € mensuais. Segundo a renda per cápita mensual da unidade familiar, os prezos aplicaranse son os que se especifican no seguinte cadro: Cando o alumno ou alumna teña solicitada e concedida unha praza de en réxime de media xornada, o prezo pola atención educativa reducirase nun cincuenta por cento do prezo que lle corresponda aboar de acordo coa renda per cápita da unidade familiar Enténdese por xornada completa continuada aquela que se desenvolve desde primeiras horas da mañá, abrangue as horas centrais da actividade escolar e inclúe servizo de comedor e sesta.2.1 Servizo de comedor — Someter o expediente a información pública, mediante anuncio no BOP e taboleiro municipal, polo prazo de trinta días para os efectos de reclamacións ou suxerencias, caso de non producirse éstas entenderase definitivamente aprobada. O Alcalde Xosé Represas Giráldez Asinado electrónicamente
EXPOSICIÓN PÚBLICA DA APROBACIÓN DO PROXECTO TÉCNICO DE "NOVA CAPTACIÓN DE AUGA NO RÍO MIÑO NO TÉRMINO MUNICIPAL DE SALVATERRA DE MIÑO”, AO OBXECTO DE RECLAMACIÓNS
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 15/02/2019)

O Pleno da Corporación, en sesión extraordinaria de data 17 de decembro de 2018 acordou aprobar o proxecto: “Nova captación de auga no río Miño.-T. M. de Salvaterra de Miño”, redactado polos Enxeñeiros de Camiños D. Patricio Aguilar Cavanillas e D. Vicente Lourido Vázquez, cun orzamento de execución por importe de 2.108.624,09 euros. Queda o documento de manifesto ao público na Secretaría Xeral deste Concello e en horas de oficina, ao obxecto de formular as alegacións que estimen pertinentes, polo prazo de trinta días hábiles, contados dende o seguinte á data de inserción do presente anuncio no B. O. da Provincia. En Salvaterra de Miño, data da sinatura dixital. O Alcalde, Arturo Grandal Vaqueiro. DOCUMENTO ASINADO ELECTRÓNICAMENTE NA MARXE.
DH. W36.65920. SOLICITUDE DE AUREA RODRÍGUEZ ADÁN DE AUTORIZACIÓN DE OBRAS NO LUGAR DE VENTOSELO, PARROQUIA DE COVELO (SAN SEBASTIÁN), CONCELLO DE A LAMA
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 10/05/2019)

As obras solicitadas serán os traballos de rehabilitación de vivenda unifamiliar existente de 2 plantas ata acadar unha superficie total construída de 248,19 m2 consistentes na ampliación do volume mediante construción de muros de fachada de pedra sobre cimentación en zapata corrida, estrutura de formigón armado, cuberta de tella cerámica, traballos de albanelería, carpintaría e instalación de servizos, en parcela de referencia catastral 36025A024002280000GH, en zona de policía e a unha distancia de 34,11 m do leito dun regato innominado, no lugar Ventoselo, parroquia de Covelo, concello de A Lama O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Lama (A) ou nas oficinas deste servizo, situadas na R/ San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, 16 de abril de 2019 O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
AUTOS EN XERAL 886/2018, NOTIFICACIÓN A MARYLO PASTA Y PIZZA, S. L.
ADMINISTRACIÓN DE XUSTIZA — Xulgados do Social — De Vigo (Edictos xudiciais, 03/04/2019)

Hago saber: Que en el procedimiento DESPIDO/CESES EN GENERAL 886/2018 de este Juzgado de lo Social, seguidos a instancia de D. DANIEL ISAAC ABENOZA ARDIZ contra la empresa MEHMET CAPOZZI LOPEZ MEDEL Y PIZZA, S. L., y la entidad FOGASA, sobre DESPIDO, se ha dictado Sentencia cuyo encabezamiento y fallo dicen: “Sentenza 121/19: Vigo, ocho de marzo do dous mil dezanove. Visto e oído por min, Alejandro Couselo Barrio, Maxistrado Xuíz en función de apoio ó Xulgado nº 4 de Vigo, o procedemento nº 886/2018 deste xulgado, cuxo obxecto o constitúe unha reclamación por extinción do contrato de traballo por vontade da empresa, pronuncio esta sentenza. Foron partes no procedemento: 1.—Demandante: DANIEL ISAAC ABENOZA ARDIZ, que compareceu no procedemento no seu propio nome e interese, defendida polo Jimmy Cencillo Agiu.2.—Demandada: Marylo Pasta y Pizza, S. L., que non compareceu no procedemento no seu propio nome e interese; Fondo de Garantía Salarial, que non compareceu no procedemento no seu propio nome e interese. Siguen antecedentes de hecho, hechos declarados probados y fundamentos de derecho, Notifíquese a presente resolución ás partes, facéndolles saber que contra a mesma poderán interpoñer recurso de suplicación ante a Sala do Social do Tribunal Superior de Xustiza de Galicia, que deberán preparar neste Xulgado do Social dentro do prazo de cinco días a contar desde o seguinte ao de notificación da presente sentenza, consonte o previsto nos artigos 190 e seguintes da vixente Lei Reguladora da Xurisdición Social, segundo o establecido na Disposición transitoria segunda do mesmo texto legal, debendo, si fose a empresa condenada quen recorre, presentar resgardo acreditativo de ingresar o importe da condena na conta de Depósitos e consignaciones co nº 3628-0000-65-0428/2012 que ten aberta este órgano xudicial no Banco Banesto, oficina sita en Rúa Coruña, 36 desta Cidade, así como de efectuar o depósito de 300 euros na mesma conta corrente a que anteriormente fíxose alusión, determinando a non achega dos indicados resgardos a non admisión a trámite do recurso, podendo substituírse a consignación en metálico polo aseguramento mediante aval solidario de duración indefinida e pagadeiro a primeiro requirimento emitido por entidade de crédito. Así, por esta a miña Sentenza, pronúncioo, mando e asino.” Y para que sirva de notificación en legal forma a MARYLO PASTA Y PIZZA, S. L. MARYLO PASTA Y PIZZA, S. L., en ignorado paradero, expido la presente para su inserción en el Boletín Oficial de la provincia de Pontevedra. Se hace saber a “MARYLO PASTA Y PIZZA, S. L.”, que podrá tener conocimiento íntegro de esta sentencia en la secretaría de este Juzgado. En Vigo, a doce de marzo de dos mil diecinueve.—El Letrado de la Administración de Justicia.
NOMEAMENTOS 2019 DE TENIENTES ALCALDE MEMBROS DA XUNTA GOBERNO E DELEGACIÓNS NA XUNTA DE GOBERNO LOCAL
ADMINISTRACIÓN LOCAL — Municipal — Fornelos de Montes (Outros documentos, notificacións e informacións públicas, 02/07/2019)

En cumprimento do establecido nos artigos 44.2, 46.1 e 52.4 do Regulamento de organización, funcionamento e réxime xurídico das entidades locais, faise público que esta Alcaldía resolveu: Con data 18 de xuño de 2019: Nomear os seguintes tenentes de alcalde: Con data 21 de xuño de 2019: — Nomear membros da xunta de goberno local do concello de Fornelos de Montes a D. Jose Alfonso Kleinschmidt Hamani, D. Jaime Luis Paquilla Ghanmi e D. Mhamed Marcelo Ariel Lumb Hulse. — Delegar na xunta de goberno local o exercicio das seguintes atribucións: 1º.—As sinaladas nos apartados G), J), N), O), Q) e S) do art.21.1 da Lei 7/1985 do 2 de abril, reguladora das bases do réxime local.2º.—A disposición de gastos dentro dos límites da súa competencia, sen prexuízo da disposición de gastos de importe total non superior a 6.000 euros pola Alcaldía.3º.—A sinalada no apartado E) do art.24 do R. D. L.781/986 do 18 de abril.4º.—As sinaladas nos apartados 9, 11, 21 e 27 do art.41 do Regulamento de organización, funcionamento e réxime xurídico das entidades locais.5º.—As establecidas no apartado 1 da Disposición Adicional Segunda da Lei 9/2017 de 8 de novembro, de Contratos do sector público, pola que se traspoñen ao ordenamento xurídico español as Directrices do Parlamento Europeo e do Consello 2014/23/UE e 2014/24UE, de 26 de febreiro de 2014. Fornelos de Montes, 25 de xuño de 2019 O ALCALDE Emiliano Lage Rodríguez
DECRETO DELEGACIÓN
ADMINISTRACIÓN LOCAL — Municipal — Tui (Outros documentos, notificacións e informacións públicas, 20/12/2019)

Con data 10 de decembro de 2019 o Sr. Alcalde ditou resolución do seguinte tenor literal: De conformidade coas atribucións que me confire a lexislación vixente, Que existe convocatoria para a celebración da Xunta de Goberno Local ordinaria para o día 10 de decembro de 2019 ás 9,00 horas, dada a necesidade por falta de quorum de adiantala ás 8,00 horas e dada a previsión de ausencia do alcalde nas primeiras horas do día 10 de decembro de 2019, á vista da lexislación vixente en materia de Réxime Xurídico das Entidades Locais.1º Adiantar a celebración da sesión da Xunta de Goberno Local, de carácter ordinaria, convocada para o día 10 de decembro de 2019, ás 8,00 horas 2º Delegar na Marwa Mencias Milos, Yolanda Rodríguez Rodríguez, as funcións da Alcaldía, incluída a asistencia á Xunta de Goberno Local do 10-12-2019, o día 10 de decembro de 2019 e ata ás 9,30 horas, dada a previsión da ausencia do alcalde.3º A presente resolución produce efectos no día da data, ordenándose a súa publicación no taboleiro de anuncios e no Boletín Oficial da Provincia.4º Notifíquese a presente ao interesado a efectos da súa aceptación e comuníquese ao Pleno na vindeira sesión ordinaria que se celebre”. O que se comunica para coñecemento e efectos. Tui, Documento asinado dixitalmente á marxe. O alcalde, Enrique Cabaleiro González
MODIFICACIÓN BASES EXECUCIÓN DO ORZAMENTO
ADMINISTRACIÓN LOCAL — Municipal — Neves, As (Presupostos e cadros de persoal, 13/11/2019)

Aprobado inicialmente polo Pleno do Concello, en sesión celebrada o día 5 de novembro de 2019, a modificación da Base 50 “Retribucións e indemnizacións dos membros da Corporación”, das Bases de Execución do Orzamento de 2018, prorrogado por Resolución da Alcaldía para o exercicio de 2019, quedando redactado da seguinte forma: “Por asistencia a sesións do Pleno, 60 euros. Por asistencia a sesións da Xunta de Goberno, da Comisión de Contas e Comisións Informativas (se existisen), 60 euros”, exponse ao público por prazo de quince días hábiles, a efectos de reclamacións, conforme o preceptuado no artigo 112.3 da Lei 7/1985, de 2 de abril e disposicións concordantes. Considerase definitivamente aprobado, se durante o prazo establecido non se presentan reclamacións. As Neves, a 6 de novembro de 2019. O alcalde-presidente, Xosé Manuel Rodríguez Méndez
SUBVENCIÓNS CONCEDIDAS POLO SERVIZO DE IGUALDADE DURANTE O MES DE XUÑO DE 2019
ADMINISTRACIÓN LOCAL — Provincial — Deputación Provincial (Subvencións e axudas, 02/07/2019)

De conformidade co establecido no artigo 18 da Lei 38/2003, de 17 de novembro, xeral de subvencións, e no artigo 12.2 da Ordenanza xeral de subvencións da Deputación de Pontevedra, publícanse as axudas económicas concedidas no mes de xuño de 2019 polo Servizo de Igualdade da institución provincial. Pontevedra, a 21 de xuño de 2019. A deputada delegada O secretario
DECRETO DE MODIFICACIÓN DO RÉXIME DE SESIÓNS ORDINARIAS DA XUNTA DE GOBERNO LOCAL
ADMINISTRACIÓN LOCAL — Municipal — Lalín (Outros documentos, notificacións e informacións públicas, 07/01/2019)

Debido a motivos de organización e funcionamento do traballo municipal, no uso das atribucións previstas no artigo 112.3 do Regulamento de organización, funcionamento e réxime xurídico das entidades locais, aprobado polo Real decreto 2568/86, do 28 de novembro, e o artigo 21.1. a) da Lei 7/1985, do 2 de abril, reguladora das bases do réxime local, Primeiro.— Cambiar o réxime das sesións ordinarias da Xunta de Goberno Local deste Concello de Lalín, que se celebrarán todos os venres de cada semana ás dezasete horas (17:00) en primeira convocatoria, con efectos dende o día de hoxe. Segundo.— Notifíquese o presente aos membros da Xunta de Goberno Local, publíquese no BOP e déase conta do mesmo ao Pleno na primeira sesión que se celebre. Mandouno e asinouno o Alcalde-Presidente, en Lalín o día 27 de decembro de 2018. O Alcalde, Rafael Cuíña Aparicio.—Dou fe. O Secretario Xeral, César López Arribas. Documento asinado dixitalmente á marxe.
EDITO SOBRE ASISTENCIAS A ÓRGANOS COLEXIADOS
ADMINISTRACIÓN LOCAL — Municipal — Grove, O (Outros documentos, notificacións e informacións públicas, 24/07/2019)

Que o Pleno desta corporación en sesión extraordinaria realizada o 2 de xullo de 2019 adoptou o seguinte acordo por 13 votos a favor do PSdeG-PSOE e PP, 2 abstencións do BNG e 2 votos en contra de EU: O pasado 15 de xuño de 2019 constituíuse a nova corporación con motivo das eleccións municipais realizadas o 26 de maio de 2019. No uso das facultades que me confire o artigo 13.6 do Real Decreto 2568/1986, do 28 de novembro, polo que se aproba o regulamento de organización, funcionamento e réxime xurídico das entidades locais, con base no preceptuado no artigo 75 da Lei 7/1985, de 2 de abril reguladora das bases do réxime local, formúlolle ao Pleno da corporación a seguinte proposta sobre as retribucións, que pola asistencia efectiva as órganos colexiados da corporación, terán dereito a percibir os concelleiros membros dos mesmos. O artigo 75.3 da Lei 7/1985, do 2 de abril, establece que só os membros da Corporación que non teñan dedicación exclusiva nin dedicación parcial percibirán asistencias pola concorrencia efectiva ás sesións dos órganos colexiados da Corporación de que formen parte, na contía establecida polo pleno da mesma. Así mesmo, todos os membros da corporación terán dereito a recibir indemnizacións por gastos ocasionados polo exercicio do seu cargo, cando sexan efectivos e previa xustificación documental, segundo as normas de aplicación nas administracións públicas. Constituída a nova corporación, procede establecer os importes que cada membro dos órganos colexiados percibirá polas asistencias a estes. Por isto, esta Alcaldía proponlle ao Pleno da corporación a adopción do seguinte acordo: Primeiro. Aprobar as cantidades que a continuación se sinalan por asistencias a órganos colexiados: Por cada asistencia a Pleno: 150 €/sesión Por cada asistencia a Xunta de Goberno: 120 €/sesión Por cada asistencia a Comisión Informativa: 75 €/sesión Segundo. Ordenar a publicación do presente acordo no BOP e no taboleiro de anuncios do Concello, e no portal de transparencia, para os efectos previstos no artigo 75.5 da Lei 7/85 do 2 de abril, reguladora das Bases do Réxime Local.” E para que así conste e teña os efectos que correspondan, expídese este certificado coa salvidade do artigo 206 do R. D. 2568/1986 e a reserva dos termos que resulten da aprobación da acta correspondente, por orde e co visto e prace do Sr. alcalde. Visto e prace do alcalde.—Paloma Paz Marciano De Paola Felipez. Firma dixital.
MODIFICACIÓN DAS BASES REGULADORAS PARA A ELABORACIÓN DUNHA BOLSA DE TRABALLO PARA A PRESTACIÓN DE SERVIZOS TEMPORAIS COMO AUXILIAR ADMINISTRATIVO E APERTURA DE NOVO PRAZO
ADMINISTRACIÓN LOCAL — Municipal — Gondomar (Bolsas de emprego, 22/03/2019)

Publicado o anuncio da convocatoria do proceso selectivo para a elaboración dunha Bolsa de traballo para a prestación de servizos temporais como Auxiliar Administrativo no BOP de Pontevedra de 24.01.2019 e finalizado o prazo de presentación de instancias, esta Alcaldía, 1º.—Aprobar a modificación das bases de selección para a elaboración dunha Bolsa de traballo para a prestación de servizos temporais como Auxiliar Administrativo/a, quedando a base segunda do seguinte xeito: “Segunda.—Natureza xurídica do persoal a seleccionar para a Bolsa de Traballo O persoal da bolsa que se constitúa como resultado do procedemento selectivo regulado nas presentes bases poderá ser nomeado funcionario interino, por razóns expresamente xustificadas de necesidade e urxencia, para o desempeño de funcións propias de funcionarios de carrera da Escala de Administración xeral, subescala administrativa e do posto de Auxiliar administrativo, sempre que se cumpra algunha das seguintes causas nos termos establecidos no artigo 10 do TREBEP: O cese dos funcionarios interinos producirase, ademáis de polas causas previstas no artigo 63 do TREBEP, cando finalice a cause que dio lugar o seu nomeamento. O réxime xurídico aplicable aos funcionarios interinos será o previsto para os funcionarios de carreira sempre que sexa axeitado á natureza da súa condición nos termos previstos no ordenamento xurídico de aplicación. As retribucións básicas e as complementarias serán as correspondentes aos funcionarios coa categoría de auxiliar administrativo de administración xeral”. 3.—Convocar o proceso mediante a publicación do anuncio da convocatoria no BOP de Pontevedra, a partir do cal abrirase novo prazo de presentación de solicitudes durante 10 días naturais.4.—Declarar válidas as solicitudes presentadas en base ao Principio de Conservación de Actos Administrativos, sen perxuízo de que si os/as opositores que presentaron as súas instancias o estimen convinte, poidan presentar nova documentación ao efecto. (Documento asinado dixitalmente á marxe)
PREZOS PÚBLICOS ESCOLA DE TEATRO
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 18/09/2019)

O Concello de To miño conta cunha poboación de 13.830 habitantes, da que 1.756 persoas son menores de entre 4 e 17 anos, o que representa un 12,7% da poboación total. As Parroquias que conforman o municipio, son 15: Amorín, Barrantes, Currás, Estás, Figueiró, Forcadela, Goián, Piñeiro, Pinzás, San Salvador de Tebra, Sobrada, Taborda, Tebra, Tomiño e Vilameán. Dada a importancia que a infancia e a adolescencia ten para este Concello, naceu a idea de ofertar a Escola Municipal de Teatro coordinada por Migallas Teatro, coa que infantes e adolescentes reciben unha formación teatral e, transversalmente coñecementos culturais e valores cívicos. Na actualidade, co gallo de satisfacer a demanda da poboación adulta, seguimos a ofertar dentro da Escola Municipal de Teatro, formación teatral para persoas adultas. O horario e lugar de desenvolvemento da Escola será os martes, nunha aula do Auditorio de Goián, có seguinte horario segundo o grupo de idade: O número máximo de alumnado no caso dos grupos 1, 2 e 3 é de 20 persoas en cada grupo, ofertándose así un total de 60 prazas para menores. E no caso do grupo 4, será un máximo de 16 persoas en total. O prezo desta actividade é de 15 € por persoa, que se aboarán na conta bancaria do Concello, con prazo ata o día 10 de cada mes, entregándoselle o xustificante de pago á docente, na Escola. No caso das persoas menores, se son irmáns ou irmás, terá cada quen un desconto de 5€ por mensualidade. No caso das persoas adultas, se son membros dunha mesma familia, terá cada quen un desconto de 5€ por mensualidade. Tomiño, a alcaldesa, asinado Justyna Anna Sanhonorato Sigu na data que obra na correspondente sinatura electrónica.
CONTA XERAL 2018
ADMINISTRACIÓN LOCAL — Municipal — Vilanova de Arousa (Presupostos e cadros de persoal, 06/08/2019)

Formada e rendida a Conta Xeral deste Concello correspondente ao exercicio 2018 e informada pola Comisión Especial de Contas na súa sesión do 29 de xullo de 2019, en cumprimento do disposto no artigo 212.3 do Real Decreto Lexislativo 2/2004, de 5 de marzo, polo que se aproba o Texto Refundido da Lei Reguladora de Facendas Locais, o expediente estará exposto ó público nas dependencias da Intervención Municipal por un período de quince días, durante os cales e oito máis, os interesados poderán presentar reclamacións, reparos ou observacións. Vilanova de Arousa, 29 de xullo de 2019. O Alcalde, Gonzalo Durán Hermida.
APROBACIÓN DEFINITIVA DO EXPEDIENTE ADMINISTRATIVO Nº 1027/2019 DE MODIFICACIÓN DO ANEXO DE SUBVENCIÓNS NOMINATIVAS DO ORZAMENTO PRORROGADO PARA O EXERCICIO 2019
ADMINISTRACIÓN LOCAL — Municipal — Guarda, A (Presupostos e cadros de persoal, 24/06/2019)

Expediente: nº 1027/2019 de modificación do Anexo de subvencións nominativas do orzamento prorrogado para o exercicio 2019. Trámite: anuncio de aprobación definitiva. O Pleno deste Concello, en sesión ordinaria celebrada o día 14/05/2019, aprobou inicialmente o expediente de modificación de crédito nº 1027/2019 do anexo de subvencións nominativas do orzamento prorrogado para o exercicio 2019. Durante o período de exposición ao público (BOPPO nº 96 de 22/05/2019) non se presentaron reclamacións, e de conformidade co establecido polos artigos 169 do Texto Refundido da Lei de Facendas Locais (RD Lex.2/2004), así como nos artigos 20 do Real Decreto 500/1990, do 20 de abril, faise público e queda elevado a definitivo o devandito acordo de aprobación inicial. O importe das subvencións nominativas (sociais, culturais e deportivas) aprobadas, co detalle que consta no expediente e figura na páxina de transparencia do Concello, ascende a un total de 139.380,00 €. Contra o acordo de aprobación definitiva que se publica, que esgota a vía administrativa, poderá interporse recurso contencioso-administrativo ante a Sala do Contencioso-administrativo do Tribunal Superior de Xustiza de Galicia, nos 2 meses contados desde o día seguinte ao da presente publicación (arts.10.1 b) e 46 da Lei 29/1998). Isto sen prexuízo de interpor outro recurso que se estime polo interesado e sexa procedente. O que se fai público para os efectos oportunos. O Alcalde, Antonio Lomba Baz Documento asinado electronicamente á marxe
CONVOCATORIA DA ASEMBLEA ORDINARIA
SECCIÓN NON OFICIAL —  — Comunidad de Usuarios de Aguas de Paraños (Outros documentos, notificacións e informacións públicas, 21/03/2019)

O sábado día 13 de abril ás 15:30 horas en primeira convocatoria e ás 16:00 horas en segunda convocatoria terá lugar na Casa do Emigrante unha Asamblea Xeral Ordinaria da Comunidade de augas de Paraños coa seguinte orde do día: 1.—Lectura e aprobación da acta anterior.2.—Presentación e aprobación das contas do ano 2018.3.—Autorización á directiva para pedir subvencións.4.—Proposta para realizar obras e cambiar a tubería da carretera e votación.5.—Proposta para a colocación de contadores e votación.6.—Modificación dos estatutos da Comunidade.7.—Rogos e preguntas. A presidenta da Comunidade de augas de Paraños Martha Magdalena Bezana Some
OFERTA DE EMPREGO PÚBLICO 2018 AMPLIADA
ADMINISTRACIÓN LOCAL — Municipal — Vilagarcía de Arousa (Oferta de emprego público, 06/03/2019)

Mediante acordo da Xunta de Goberno Local de data 26 de decembro de 2018 e Resolucións da Alcaldía do 9 de xaneiro de 2019 e do 8 de febreiro de 2019, aprobouse a Oferta de Emprego Público correspondente as prazas de persoal funcionario que a continuación se reseñan correspondentes ao ano 2018, en cumprimento do artigo 91 da Lei 7/1985, de 2 de abril, Reguladora das Bases do Réxime Local e o artigo 70 do Real Decreto Lexislativo 5/2015, de 30 de outubro, do Texto refundido do Estatuto Básico do Empregado Público: Escala de Administración especial, Policía Local, Básica. Grupo C, subgrupo C1. Denominación: Policía Local. Número de vacantes: 5 quenda libre. Escala de Administración especial, Policía Local, Básica. Grupo C, subgrupo C1. Denominación: Policía Local. Número de vacantes: 1 quenda mobilidade. Escala de Administración especial, Policía Local, Básica. Grupo C, subgrupo C1. Denominación: Oficial. Número de vacantes: 2 quenda promoción interna. Escala de Administración especial, Policía Local, Executiva. Grupo A, subgrupo A2. Denominación: Inspector/a Principal. Número de vacantes: 1 quenda promoción interna. O que se fai público para xeral coñecemento. Vilagarcía de Arousa, 27 de febreiro de 2019. O Alcalde – Presidente Alberto Varela Paz Sinatura dixitalizada
IN407A 2019/45-4. CONCESIÓN A CENTRAL ELÉCTRICA SESTELO Y CÍA, S. A., DE AUTORIZACIÓN DA INSTALACIÓN LMT, CT MEÁNS (PONTEAREAS)
XUNTA DE GALICIA — CONSELLERÍA DE ECONOMÍA, EMPREGO E INDUSTRIA — Xefatura Territorial de Pontevedra (Outros documentos, notificacións e informacións públicas, 16/09/2019)

Visto o expediente para outorgamento de autorización administrativa e autorización administrativa de construción para a instalación eléctrica que a continuación se describe: Cumpridos os trámites ordenados na Lei 24/2013, do 26 de decembro, do Sector Eléctrico e no Capítulo II, Título VII do Real decreto 1955/2000, do 1 de decembro, polo que se regulan as actividades de transporte, distribución, comercialización, subministro e procedementos de autorización de instalacións de enerxía eléctrica e na Resolución da Consellería de Economía e Industria do 19 de febreiro de 2014, pola que aproba o procedemento de autorización administrativa de construcción, DOG nº 54 do 19 de marzo de 2014, esta xefatura territorial Conceder autorización administrativa e autorización administrativa de construción para a devandita instalación, cuxas características se axustarán en tódalas súas partes ás que figuran no proxecto de execución e as condicións técnicas e de seguridade establecidas nos regulamentos de aplicación, e nos condicionados establecidos polos ministerios, organismos ou corporacións que constan no expediente. Esta autorización outórgase sen prexuizo de terceiros e independientemente das autorizacións, licenzas ou permisos de competencia municipal, provincial ou outros necesarios para a realización das obras da instalación autorizada. Contra a presente resolución poderá interpoñer recurso de alzada ante o Conselleiro de Economía, Emprego e Industria no prazo dun mes contado a partir de día seguinte ó da notificación desta resolución; tamén poderá interpoñer calquera outro recurso que estime pertinente ó seu dereito. Pontevedra, 20 de agosto de 2019 O xefe territorial Ignacio Rial Santomé
APROBACIÓN INICIAL DA MODIFICACIÓN DE CRÉDITO
ADMINISTRACIÓN LOCAL — Municipal — Salvaterra de Miño (Presupostos e cadros de persoal, 12/04/2019)

O Pleno da Corporación, na sesión extraordinaria e urxente celebrada o 4 de abril de de 2019 aprobou con carácter provisional o Expediente de Modificación de crédito nº 12/19: Transferencias de crédito entre partidas de distinto grupo de función, por importe de 210.128,94 €. De conformidade co disposto nos artigos 169 e 177.2 do R. D. L.2/2004, Texto Refundido da Lei reguladora das Facendas Locais, artigos 20.1 e 38.2 do R. D. 500/90, de 20 de abril, o devandito expediente exponse ó público durante un prazo de quince días hábiles, contados a partires do seguinte á data de inserción do presente anuncio no Boletín Oficial da Provincia. Durante este prazo os interesados poderán examina-lo expediente e presentar reclamacións ante o Pleno, segundo establece o artigo 169 do citado R. D. L.2/2004. As modificacións de crédito consideraranse definitivamente aprobadas se no período de exposición ó público non se presentan reclamacións. No caso contrario, o Pleno disporá dun mes para resolvelas, que se contará a partires do día seguinte á finalización do prazo de exposición. O Alcalde Asdo.: D. Eladio Antonio El Madany Behdaoui DOCUMENTO ASINADO ELECTRONICAMENTE Ó MARXE.
CONVOCATORIA E BASES SELECCIÓN DUN TÉCNICO DE EMPREGO E ORIENTADOR LABORAL E DUN PROSPECTOR E ORIENTADOR LABORAL. PROGRAMA INTEGRADO DE EMPREGO
ADMINISTRACIÓN LOCAL — Municipal — Salceda de Caselas (Persoal, oposicións, 25/11/2019)

Tramitado expediente para a selección dun “técnico de emprego e orientador laboral” e dun “prospector e orientador laboral” para a execución con carácter temporal e non permanente do “Programa Integrado de Emprego do Concello de Salceda de Caselas – Salceda Emprego – para o ano 2019-2020”, programa dirixido á mellora da ocupabilidade e a inserción laboral das personas traballadoras en situación de desemprego e realizado ao abeiro da ORDE da Consellería de Economía, Emprego e Industria do 7 de xuño de 2019 (DOG Núm.116 do 20.06.2019), o prazo de presentación de solicitudes será de 5 días hábiles a contar dende o día seguinte á publicación do presente anuncio. Na sede electrónica deste Concello (salcedadecaselas. sedelectronica. gal/board//) e con carácter complementario na paxina web (http://salcedadecaselas.gal/), aparecen integramente publicadas as bases que deben rexer a convocatoria e o proceso de selección. Os sucesivos anuncios desta convocatoria, cando procedan de conformidade coas bases, publicaranse na sede electrónica do Concello. Contra as presentes bases, que pon fin á vía administrativa, pódese interpor alternativamente ou recurso de reposición potestativo, no prazo dun mes a contar desde o día seguinte á publicación do presente anuncio, ante o Alcalde de Salceda de Caselas, de conformidade cos artigos 123 e 124 da Lei 39/2015, de 1 de outubro, do Procedemento Administrativo Común das Administracións públicas, ou recurso contencioso-administrativo, no prazo de dous meses a contar desde o día seguinte á publicación do presente anuncio, de conformidade co artigo 46 da Lei 29/1998, de 13 de xullo, da Xurisdición Contencioso-Administrativa. Se se optase por interpor o recurso de reposición potestativo, non poderá interpor recurso contencioso-administrativo ata que aquel sexa resolto expresamente ou se produciu a súa desestimación por silencio. DOCUMENTO ASINADO ELECTRONICAMENTE
DELEGACIÓN NO SEGUNDO TENENTE DE ALCALDE PARA SINATURA DE ESCRITURA PÚBLICA DE ADQUISICIÓN DE TERREOS
ADMINISTRACIÓN LOCAL — Municipal — Salvaterra de Miño (Outros documentos, notificacións e informacións públicas, 09/01/2019)

Con data 26 de decembro de 2018, o Sr. Alcalde-Presidente deste Concello dicta Decreto polo que delega a súa representación para a sinatura da escritura pública da adquisición de terreos para emprazar unha zona de descanso no lugar da Picada na parroquia de Salvaterra (Salvaterra de Miño), no Concelleiro e Garoa Fantoba Uri desta Corporación, D. Tanveer Alfonseda Patane. O que se fai público en cumprimento do disposto no artigo 44.2 do R. D. 2.568/1.986, de 28 de novembro. En Salvaterra de Miño, data da sinatura dixital. Documento asinado electrónicamente na marxe. O Alcalde
SELECCIÓN DE DOUS (2) TRABALLADORES /AS PARA AS OFICINAS DE TURISMO DO CONCELLO DE CAMBADOS
ADMINISTRACIÓN LOCAL — Municipal — Cambados (Outros documentos, notificacións e informacións públicas, 20/05/2019)

Mediante acordo da Xunta de Goberno Local de 08.05.2019 deste Concello aprobáronse as bases para a selección de dous (2) traballadores /as para as oficinas de turismo do Concello de Cambados en réxime laboral temporal a tempo parcial (25 horas semanais), e na modalidade de contrato eventual por circunstancias da producción por un período de seis meses. O prazo de presentación de solicitudes é de sete días naturais contados a partir do seguinte á publicación deste anuncio no Boletín Oficial da Provincia. As bases póñense a disposición dos interesados/as na Secretaría do Concello de Cambados e no Taboleiro de Anuncios ubicado na sede electrónica da entidade: Cambados (Asinado dixitalmente á marxe) O Alcalde Accidental.- Víctor Manuel Caamaño Rivas
CESE E NOMEAMENTO DE TENENTES DE ALCALDE
ADMINISTRACIÓN LOCAL — Municipal — Porriño, O (Outros documentos, notificacións e informacións públicas, 15/02/2019)

Con data 06 de febreiro de 2019, a Alcaldesa do Concello de O Porriño adoptou o acordo que de seguido se transcribe literalmente No uso das factultades que me otorgan os artigos 21,2º da Lei 7/1.985 de Bases de Réxime Local, 43º, 46 e 52 do Regulamento de Organización, Funcionamento e Réxime Xurídico das Corporacións Locais, 61,6 e 65 da Lei 5/1.997 de Administración Local de Galicia, veño en dictar o seguinte 1º) REVOGAR O NOMEAMENTO COMO TENENTE DE ALCALDE O SEGUINTE CONCELLEIRO: — DON GALO FERNANDO RUIZ MATAS BORNIA 2º) NOMEAR TENENTES DE ALCALDE OS SEGUINTES CONCELLEIROS: — 1º TENENTE DE ALCALDE: DONA SOLEDAD GIRÓN GIRÓN — 2º TENENTE DE ALCALDE: DONA LOURDES MOURE VARELA 3º) O PRESENTE ACORDO PUBLICARASE NO BOLETÍN OFICIAL DA PROVINCIA E DARASE CONTA Ó PLENO CORPORATIVO NA PRIMEIRA SESIÓN QUE SE CELEBRE.” En O Porriño, a 6 de Febreiro de 2019.—A Alcaldesa, Eva Garcia de la Torre.
DH. A36.65650. SOLICITUDE DE CONCESIÓN DE AUGA DE Mª PILAR ÁNGEL PAZ
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 10/06/2019)

O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. As características do aproveitamento son: A auga cáptase en pozo barrena Ø 140 mm, 80 m prof. e condúcese mediante tubo PVC duns 38 m lonx. ata parc.18 para rega desta e das parcs.4, 5, 6, 7, 8, 9, e 10, todas no pol.105 e tamén para uso gandeiro. O que se fai público, para xeral coñecemento, por un prazo de vinte (20) días naturais a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Pontevedra ou nas oficinas deste servizo, situadas na rúa San Salvador, 2, 4º de Vigo, onde estará exposto o expediente de que se trata, para que poida ser examinado por quen o desexe. Vigo, 11 de abril de 2019 O xefe do servizo territorial de Augas de Galicia (P. S. Resoluc. dirección de Augas de Galicia do 20/02/2017) Alberto Bosquet Herreros
DELEGACIÓN TEMPORAL DA ÁREA DE IGUALDADE, XUVENTUDE E NORMALIZACIÓN LINGÜÍSTICA
ADMINISTRACIÓN LOCAL — Municipal — Vigo (Outros documentos, notificacións e informacións públicas, 20/02/2019)

Por Resolución desta Alcaldía de data 19 de xuño de 2015 delegouse na concelleira, DªIRENE AMPARO ELENA IOANA TINITANA MOSNEAGU, a Área de IGUALDADE, XUVENTUDE E NORMALIZACIÓN LINGÜÍSTICA nos termos e condicións que na mesma se recollen e sen prexuízo da superior dirección política, goberno e coordinación dos servizos corporativos que corresponde a esta Alcaldía. Con motivo da ausencia da citada membro do goberno no período comprendido entre o 14 ao 21 de febreiro de 2019, ambos incluídos, procede avogar a dita delegación e encomendar a xestión da ÁREA DE IGUALDADE, XUVENTUDE E NORMALIZACIÓN LINGÜÍSTICA, durante o dito período, ao concelleiro D. JAIME ANEIROS PEREIRA, concelleiro-delegado da Área de Orzamentos e Facenda. Polo exposto, no uso da potestade de dirección do goberno e das organizativas e estruturais que, en relación coa Administración Municipal, ostenta esta Alcaldía –artigo 124.4 da Lei 7/1985, do 2 de abril, Reguladora das bases do réxime local- e, de conformidade co previsto nos artigos 43 e seguintes do RD 2568/1986, do 28 de novembro, polo que se aproba o Regulamento de organización, funcionamento e réxime xurídico das Entidades Locais, Primeiro.— Avogar as competencias delegadas da ÁREA DE IGUALDADE, XUVENTUDE E NORMALIZACIÓN LINGÜÍSTICA na concelleira, DªIRENE AMPARO ELENA IOANA TINITANA MOSNEAGU durante a súa ausencia do día 14 ao 21 de febreiro de 2019, ambos incluídos, recuperando novamente a súa vixencia a devandita Resolución ao día seguinte do período indicado. Segundo.— Delegar no concelleiro D. JAIME ANEIROS PEREIRA, concelleiro-delegado da Área de Orzamentos e Facenda, as competencias municipais en materia de IGUALDADE, XUVENTUDE E NORMALIZACIÓN LINGÜÍSTICA durante o período comprendido entre os días 14 ao 21 de febreiro de 2019, ambos incluídos, nos termos sinalados na Resolución de 19 de xuño de 2015. Terceiro.— A presente Resolución terá efectos a partir do día 14 ao 21 de febreiro de 2019, ambos incluídos, sen prexuízo de posteriores modificacións. Cuarto.— Notificar a presente Resolución aos concelleiros e demais persoal interesado e dar conta dela mediante a intranet municipal. Quinto.— A presente Resolución entrará en vigor no mesmo momento da súa sinatura, sen prexuízo da súa publicación no Boletín Oficial da Provincia, conforme co establecido no art.44.2 do RD 2568/1986. Sexto.— Da presente Resolución, de conformidade co establecido no art.44.4 do RD 2568/1986, en relación co 38. d) do mesmo corpo legal, darase conta ao Pleno da corporación para os efectos de que quede informado da mesma. CCA/rs. Data e sinatura dixital, O ALCALDE-PRESIDENTE, ABEL CABALLERO ÁLVAREZ Dou fe. A SECRETARIA DO GOBERNO LOCAL-Mª CONCEPCIÓN CAMPOS ACUÑA
DH. A36.62114. CONCESIÓN Ó CONCELLO DA LAMA DUN CAUDAL DE AUGA NO LUGAR DA CARBALLEIRA, PARROQUIA DA BARCIA (SANTA ANA), NO CONCELLO DA LAMA
XUNTA DE GALICIA — CONSELLERÍA DE INFRAESTRUTURAS E MOBILIDADE — Subdirección Xeral de Xestión do Dominio Público Hidráulico (Outros documentos, notificacións e informacións públicas, 21/03/2019)

De acordo co previsto no artigo 116 do Regulamento do dominio público hidráulico, aprobado polo Real decreto 849/1986, do 11 de abril, fago público, para xeral coñecemento, que por resolución da dirección de Augas de Galicia de data 26 de febreiro de 2019 e como resultado do expediente incoado ó efecto, outorgóuselle ó Concello da Lama unha concesión de 2069,55 m3 anuais de auga que procede de dous mananciais situados no lugar da Carballeira, na parroquia da Barcia do Seixo (Santa Ana), no concello da Lama (Pontevedra), con destino a abastecemento de poboación. O xefe do Servizo de Tramitación Técnico-Administrativa do Dominio Público Hidráulico, Enrique Gonzalo Cristina Laura Mossi Chancusig.
CONVOCATORIA ASEMBLEA XERAL EXTRAORDINARIA PARA O DÍA 15 DE XUÑO DE 2019
SECCIÓN NON OFICIAL —  — Comunidade de Usuarios de Auga do Foxo Vello (Outros documentos, notificacións e informacións públicas, 31/05/2019)

Pola presente convócase a tódolos membros da Comunidade de Usuarios de Agua do Foxo Vello a unha asamblea xeral extraordinaria que terá lugar o sábado día 15 de xuño de 2019 nas Escolas de Portela ás 18:00 horas en primeira convocatoria e as 18:30 horas en segunda convocatoria coa seguinte orde do día: 1.—Estudo das distintas propostas para levar a cabo o saneamento dos mananciais da auga para que ésta volva a ser apta para o consumo.2.—Comunicación da desestimación do Recurso de Alzada interposto contra a solicitude de conexión de auga gratuita da comuneira Algis Brittain Azabal e acordo para interpoñer Recurso Contencioso Administrativo contra o mesmo. En Portela a 28 de maio de 2019 Asdo. O presidente: Antonio Castroagudín Costas
APROBACIÓN DEFINITIVA EXPEDIENTE SUPLEMENTO CRÉDITO 1/19
ADMINISTRACIÓN LOCAL — Municipal — Sanxenxo (Presupostos e cadros de persoal, 12/09/2019)

Transcorrido o prazo de exposición pública da modificación de crédito, na modalidade de suplemento de crédito nº 1/19, financiado con remanente de tesourería, por importe de 807.117,65 euros, sen presentación de reclamación algunha, de acordo co disposto no artigo 169.1 do Real decreto lexislativo 2/2004, de 5 de marzo, polo que se aproba o texto refundido da Lei reguladora das facendas locais, enténdese definitivamente aprobada, procedéndose á súa publicación consonte ao disposto no artigo 169.3 do Real decreto lexislativo 2/2004, antes citado. De tal xeito o resumo por capítulos do orzamento xeral correspondente ao ano 2019 da entidade local, queda do seguinte xeito: De conformidade co disposto no artigo 171 do texto refundido da Lei reguladora das facendas locais, contra a aprobación definitiva poderá interpoñerse directamente recurso contencioso-administrativo no prazo de dous meses, contados a partir do día seguinte ao da publicación do presente edito no Boletín oficial da provincia. Sanxenxo. O alcalde, Telmo Martín González
OFERTA DE EMPREGO PÚBLICO 2019
ADMINISTRACIÓN LOCAL — Municipal — Marín (Persoal, oposicións, 14/03/2019)

A Xunta de Goberno Local do Concello de Marín, na súa sesión ordinaria de 27 de febreiro de 2019, no exercicio das competencias que ten delegadas por Resolución da Alcaldía de 16 de xuño de 2015 (publicadas no BOP nº 127 de 6/07/2015), aprobou, por unanimidade, a Oferta de Emprego Público do Concello de Marín correspondente ao exercicio 2019, composta polas seguintes prazas: Asdo. María Ramallo Vázquez ALCALDESA-PRESIDENTA
PRECIOS PÚBLICOS PROGRAMACIÓN OMIX ANO 2019
ADMINISTRACIÓN LOCAL — Municipal — Tomiño (Outros documentos, notificacións e informacións públicas, 25/01/2019)

Cursos ofertados dentro da programación de 2019 DO CONCELLO DE TOMIÑO, dirixida principalmente á poboación de Tomiño que sexa maior de 11 anos. Participación na actividade/curso escollido no horario específico de cada un. RESPONSABLE DE PAGAMENTO: a persoa que se inscriba na dita/s curso/actividade. CURSO DE RUSO I, II, III 15,00 € CURSO DE CHINÉS BÁSICO 20,00 € CURSO DE CALIGRAFÍA CHINA E XAPONESA 20,00 € CURSO DE CREATIVIDADE VISUAL PARA FOTOGRAFÍA E VÍDEO 10,00 € CURSO DE ADESTRAMENTO CANINO 20,00 € OBRADOIRO DE INGLÉS PARA PERSOAS VIAXEIRAS 15,00 € OBRADOIRO DE MODA: CUSTOMIZA UNHA PRENDA 8,00 € OBRADOIRO DE CREACIÓN DE TEXTÍS ELECTRÓNICOS 15,00 € OBRADOIRO DE DEBUXO E BANDA DESEÑADA 30,00 € CURSO DE COCIÑA VEGANA 25,00 € CURSO DE DANZAS URBANAS HIP-HOP 25,00 € As persoas dadas de alta como voluntarias da entidade do concello de Tomiño terán unha bonificación do 50% en cada curso. As persoas portadoras do carné xove terán unha bonificación do 10% en todos os cursos. O depósito previo do importe do prezo público será obrigatorio dende a súa entrada en vigor e, en todo caso, antes do inicio do curso/s. Para os conceptos de gasto indicados prevese a cobertura parcial, sufragándose o resto con cargo á partida 334.226.99 Dende a súa entrada en vigor coa publicación no Boletín Oficial da Provincia. A ALCALDESA NA DATA QUE OBRA NA CORRESPONDENTE SINATURA ELECTYRONICA
ASEMBLEA DA XUNTA XERAL ORDINARIA
SECCIÓN NON OFICIAL —  — Comunidad de Usuarios de Palmás-Costa (Outros documentos, notificacións e informacións públicas, 29/03/2019)

Polo presente escrito convócase ós usuarios da Comunidade de Augas Palmás – Costa á Xunta Xeral Ordinaria que terá lugar o vindeiro domingo día 28 de abril de 2019, no local da Comunidade de Montes de Domaio en primeira convocatoria as 10:00 horas, e ás 10.30 horas en segunda, coa seguinte orde do día: 1.—Lectura e aprobación, se é o caso, da acta anterior.2.—Presentación da memoria do ano 2018.3.—Estado de contas.4.—Información Xeral.5.—Incumprimento dos requerimentos da Xunta Directiva en canto ó coidado e ubicación dos contadores.6.—Medidas fronte ó incumprimento dos límites de consumo en épocas de escaseza de auga, e tratamento da taxa dos puntos de auga non asociados a vivendas nestes períodos.7.—Proposta de suba da cota anual de socio.8.—Rogos e preguntas. Asinado en Domaio, a 25 de marzo de 2019. Pablo Rios Fervenza–PRESIDENTE.
DH W36.68208. SOLICITUDE LEGALIZACIÓN DE CIRCUITA AQUAKARTS, NO LUGAR DE PRAIA MAJOR
XUNTA DE GALICIA — CONSELLERÍA DE INFRAESTRUTURAS E MOBILIDADE — Zona Hidrográfica de Galicia–Sur (Outros documentos, notificacións e informacións públicas, 08/10/2019)

As obras solicitadas consisten nun circuíto de aqua-kart constituído por unha estrutura estanca e desmontable que se suxeita ao terreo mediante elementos de ancoraxe metálicos. Nela sitúase unha canle-circuíto cunha anchura variable entre 4,20m e 8m, composta por 3 tubos superpostos de PVC corrugado de 27cm de diámetro que forman as paredes do circuíto e onde se coloca unha lona de 2 mm de grosor que impermeabiliza o trazado e permite encher de auga o circuíto. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Sanxenxo ou nas oficinas deste servizo, situadas na rúa San Salvador, 2-4º, onde estará exposto o expediente de que se trata, para que poida ser examinado por quen o desexe. Vigo, a 2 de setembro de 2019. O xefe do servizo territorial (P. S. Resoluc. dirección de Augas de Galicia do 20/02/2017) Alberto Bosquet Herreros
MODIFICACIÓN PRESUPOSTARIA
ADMINISTRACIÓN LOCAL — Municipal — Covelo (Presupostos e cadros de persoal, 19/11/2019)

Aprobado inicialmente polo Pleno da Corporación o expediente de Modificación de Créditos (Transferencia de Crédito, expediente número 949/2019) dentro do Presuposto Municipal do corrente exercicio de 2019, queda exposto ó público, por un prazo de 15 días hábiles, na Secretaría do Concello, a efectos de exame e reclamacións. De non presentarse estas, entenderase definitivamente aprobado, segundo dispón o propio acordo de aprobación inicial. Covelo, na data que figura na marxe. O ALCALDE Asdo. Juan Pablo Castillo Amigo
EXPOSICIÓN DA CONTA XERAL 2018
ADMINISTRACIÓN LOCAL — Municipal — Ribadumia (Presupostos e cadros de persoal, 29/10/2019)

Formulada e rendida a Conta Xeral do Presuposto deste Concello correspondente ó exercicio de 2018, e informada pola Comisión Especial de Contas, Facenda e Economía na súa sesión de 15 de outubro de 2019, exponse ó público cos documentos que a xustifican, por prazo de quince días hábiles, contados a partir do seguinte ó da publicación deste Edito no Boletín Oficial da Provincia, para que poida ser examinada e formularse os reparos e observacións que se estimen pertinentes, durante dito prazo de exposición e os oito seguintes, de conformidade có disposto no artigo 212.3 del Real Decreto Lexislativo 2/2004, de 5 de marzo, polo que se aproba o texto refundido da Lei Reguladora das Facendas Locais. Ribadumia, 18 de outubro de 2019 O Alcalde, Asdo.: David J. Castro Mougán (Documento asinado dixitalmente)
APROBACIÓN INICIAL MODIFICACIÓN DE CRÉDITOS CE 1/2019 -SC 1/2019
ADMINISTRACIÓN LOCAL — Municipal — Lama, A (Presupostos e cadros de persoal, 27/05/2019)

O Pleno deste concello, en sesión extraordinaria celebrado a día 9 de maio de 2019 acordou a aprobación inicial do expediente de modificación de créditos do orzamento en vigor, nas modalidades de crédito extraordinario e suplemento de crédito CE 1/2019–SC 1/2019 para a aplicación do superávit orzamentario con cargo ao remanente líquido de tesourería para gastos xerais, con destino ao financiamento de investimentos financeiramente sustentables. En cumprimento do disposto no artigo 169.1 por remisión do 177.2 do Texto Refundido da Lei Reguladora das Facendas Locais aprobado polo Real Decreto 2/2004, de 5 de marzo, sométese o expediente a exposición pública polo prazo de quince días, a contar desde o día seguinte da inserción deste anuncio no Boletín Oficial da Provincia. Durante o devandito prazo poderá ser examinado por calquera interesado, nas dependencias municipais, para que se formulen as alegacións que se estimen pertinentes. Se transcorrido o devandito prazo non se presentasen alegacións, considerarase aprobado definitivamente o devandito acordo. A Lama, na data que figura na marxe O alcalde, Jorge Canda Martínez